  Майя Бывальцева Балезино ёросысь «Кожильское» муниципал кылдытэтэз гурт возёс ужъёсты нуыны чаклам музъем вылэ жагдӥськем понна административной кылкутон улэ кыскизы. Со сярысь Россельхознадзорлэн Киров улосвылъя, Удмурт Элькунъя но Пермь шаеръя управлениезлэн пресс-службаез ивортӥз. Жуг-жаг куян интыез музъем катрадлыклэсь куронъёссэ быдэсъянэз эскерон дыръя шараязы. Ӝыны гектар пала муос вылын пластик но пияла ӟенеликъёс, ӟустари, вайёс, пияла, полиэтилен, лэсьтӥськон бервылъёс костасько вылэм. Та музъемлэн кузёез – «Клжильсоке» муниципал кылдытэт. Эскерисьёс административной эрикрадэз тӥян сярысь протокол гожтӥзы. Жуг-жагез 2021-тӥ арын 11-тӥ коньывуонозь утялтыны косӥзы. Со сяна, муниципал кылдытэт 200 сюрс манет штраф тыроно луоз. Тодэ вайытом, 2021-тӥ арын Удмуртиын «Экология» йӧскалык ӵектос 23 чакламтэ свалкаосты быдтозы.  Тегъёс: Балезино Удмуртия Россельхознадзор жуг-жаг инкуазь штрафъёс  